
Ministru kabineta rīkojums Nr. 325
Rīgā 2024. gada 30. aprīlī (prot. Nr. 18 7. §)
Par nekustamā īpašuma Jelgavas ielā 61, Jaunjelgavā, Aizkraukles novadā, pārņemšanu valsts īpašumā sabiedrības ar ierobežotu atbildību  "Publisko aktīvu pārvaldītājs Possessor" valdījumā un pārdošanu
· 1. Ņemot vērā, ka Aizkraukles novada pašvaldības īpašumā nodotais nekustamais īpašums (nekustamā īpašuma kadastra Nr. 3207 002 0476) – zemes vienība (zemes vienības kadastra apzīmējums 3207 002 0476) 0,1674 ha platībā un četras būves (būvju kadastra apzīmējumi 3207 002 0476 001, 3207 002 0476 002, 3207 002 0476 003 un 3207 002 0476 005) – Jelgavas ielā 61, Jaunjelgavā, Aizkraukles novadā, vairs netiek izmantots Ministru kabineta 2019. gada 20. februāra rīkojuma Nr. 61 ''Par valstij piekrītošo nekustamo īpašumu nodošanu pašvaldību īpašumā'' 1. punktā minēto funkciju īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt nekustamo īpašumu bez atlīdzības valsts īpašumā un nodot sabiedrības ar ierobežotu atbildību "Publisko aktīvu pārvaldītājs Possessor" valdījumā.
· 2. Sabiedrībai ar ierobežotu atbildību "Publisko aktīvu pārvaldītājs Possessor" pārņemt no Aizkraukles novada pašvaldības šā rīkojuma 1. punktā minēto nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā.
· 3. Pēc šā rīkojuma 2. punktā minētā uzdevuma izpildes atļaut sabiedrībai ar ierobežotu atbildību "Publisko aktīvu pārvaldītājs Possessor" saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu pārdot šā rīkojuma 1. punktā minēto nekustamo īpašumu izsolē.
· 4. Pircējs par nekustamo īpašumu maksā euro.

